歐陽調律

歐陽調律（），字伯宣，號嶰谷「歐陽調律，字嶰谷，又字伯宜，四川重慶府合州籍江西安福人，萬曆三十八年進士，天啟五年十二月與翟學程同削奪，以科臣葉有聲糾之也《剝復錄》。官至太僕寺少卿《江西通志》。當紅丸案起，調律方為南給事中，有疏議各一通載三朝要典中《點將錄》、《東林籍貫》俱有其名」。《東林黨籍考》，人民出版社，1957年09月第1版，第48頁，四川重慶府合州民籍，江西吉安府安福縣人，明朝政治人物「歐陽調律，字嶰谷，合州西里人。能文章，工書法。自為諸生時，已以擘窠題榜知名。既貴，人尤爭寶重之。今州里寺署摩崖，多其遺跡，即當時可知也。萬曆己酉舉於鄉，明年登韓敬榜進士〔據韓敬是庚戌狀元，則萬曆三十八年也。舊志作庚辰，則萬曆八年矣，誤也。四川通志、重慶府志、蜀典並作庚戌，從之〕。歷官南京戶科給事中、太僕寺少卿。立朝風節諤諤，不隨人為僶仰。天啟元年，詔除齊泰、黃子澄戚屬戍籍，調律以為革除案且平翻，遂題請為建文皇帝編年崇祀。疏曰：「臣聞國於天地，必有與立，禮制是已。顧惟聖盡倫，惟王定-{制}-，值其常則稽古步趨，惟恐愆忘。值其變則因時補葺，俾罔闕遺。總祈於愜天道，宜人情，故可以揆先後聖而合符，可以俟千百世而不惑，相反正以相成變，終不失其常耳。幾見有繼統立極之君如我建文皇帝者，享國五年，曾不得留一日之年號，歆片晷之血食乎？前者怵於忌諱，後者牽於因仍，遂成二百餘年之缺典，何以厭天下人心而傳之後世無間也？臣嘗側聞父教，及閱國朝往牒，相與咨嗟，掩卷欷歔者，非一日矣。比幸具數留垣，時從諸臣趨蹌陵廟，見佳氣鬱蔥，深羨規模深遠，卜世無疆，而感觸前念，又未嘗不徘徊悽愴，倍滋跼蹐也。臣伏惟皇上特偶未之念耳。皇上仁孝性生，明斷天成，使萬幾清暇，猛念及先朝闕事，而慨然修補，寧俟臣言畢哉？臣是以不揣迂陋，遙望宸嚴，齋沐稽首，反復陳之。蓋自古君雖桀、紂，不聞以失德削年。主即幽、厲，不聞以遜國殄祀。乃建文皇帝，則太祖高皇帝之嫡孫也，繼統則正，享國亦久。廣厚仁明，無敗度敗禮之失。叔侄相承，又非改玉改步之變，而始終年號不著，廟祀不舉。前者猶怵於忌諱，寔非得已。獨怪夫後者牽於因仍，遂使至今尚成缺典。是皆膠泥形跡，未嘗就天道人情一會通之也。夫致疑於人事，即咎建文皇帝以紛更，亦何不可？若問成祖以興師，其復何辭？然當太祖闢亂定鼎之初，我國家億萬載丕基，天有默注，此興廢存亡之故，皆有莫知其然而然者。且不觀建文皇帝曰「惟恐殺我叔父」之言乎？迨宮一焚，而此棄之若遺，彼亦置之若忘，則建文何罪於成祖，成祖亦何憾於建文皇帝，豈不昭昭然於天下，而無奈論世者之終固也。然非獨臣今日之言也，見往牒中，先臣言之屢矣，亦非獨臣子之心也，成祖即以鑒諸死事之臣，漸寬禁令，悔不及用練子寧矣。至仁廟時，嘉方孝孺等之忠藎，弛黨禁矣。孝廟時，先臣吳臣忠請表祠諸臣矣。神宗皇帝登極，即沛然嘉與諸臣，建祠祀諸鄉矣。夫未有念其臣而反遺其君者，以此可諒成祖之心，並仰窺列宗之心，雖遭時不同，宅念無異，善繼善述，若專有待於皇上。所謂禮樂百年而後興，待聖人而後定者，自非偶也。比皇上覃恩普被，又褒忠卹死，屢賚非常。即如近者允浙江撫臣之請，亦已卹方孝孺而錄其後矣。豈恩推臣庶，反遺尊親？試思光宗皇考彌月善政，人不忍忘，即皇上秉籙以來之居，諸不愛，割以益之，用永孝思。而建文皇帝為缺陷，且因而湮祀典，神明之胄，竟同若敖之鬼。恐自光廟而上，在天有靈，俱不能無恫也。況皇上方加意製作，簡命儒臣纂修兩朝實錄，概舉盛事，而此大典久缺，不及今修補，更待何日？故臣斷謂國史宜另編建文五年，以昭統系，無俟再計。而廟祀不容不議者，惟皇上乘師濟在列之日，敕下廷議，無泥守株，無撓築舍，毅然設誠而力行之，庶質之天理而順，揆之人情而安，仰以承聖祖神宗之心，俯以慰孝子慈孫之願，上可以補前闕，下可以昭成憲，近以快臣庶，遠以信史冊。至孝至仁，至誠至斷，眾美畢萃於皇上一心。究且誠感神明，化孚異類，華夏傾心，蠻貊效順，皆理之自然，桴鼓可必者。一時萬世，咸頌令主，禮明樂備，自今日媲美成康，而文、景不足道矣。臣腐儒賤士，豈宜輕干朝典？獨積忱有日，感時悽愴，不忍當聖明不諱之世，自甘隱忍。且念轉盼即臣待幽黜之日，失今不言，恐終無言時。用是齋戒沐浴，焚香叩首，先朝仰告二祖列宗，然後拜疏上請。世固有人輕而言重，其人非而言則是者。伏乞聖慈矜憫愚陋，而恕其狂僭之罪，亟採臣言，見之施行，萬代瞻仰，在此一舉。竊謂皇上勵精初政，寔莫大於此，無迂闊視之，使天下謂聖朝有缺事也。臣干睿聽，不勝戰懼迫切之至。」其在南垣時作也，雖下部議格，而聞者韙之。後又題請施卹保城殉難之鄉官董盡倫一疏，亦為時傳誦，具董盡倫傳《全蜀人物志》。張乃孚《合州志》。調律兄弟玉律、協律、諧律、鳴律，並有聲膠庠，見東山寺慈恩塔題名黌宮生員通譜。」，《民國新修合川縣志》卷四十一鄉賢。

 生平 
萬曆三十七年（1609年）己酉科四川鄉試第三十五名舉人，三十八年（1610年）庚戌科三甲第九十八名進士。授邯鄲縣知縣，歷升南京戶科給事中，天啓元年（1621年）閏二月巡视京营，二年九月參廣西巡撫趙世徵摭拾妄辯，希撓察典。四年三月升南京通政使司右參議《大明熹宗悊皇帝實錄》卷之四十，天啟三年三月辛酉，六月升太僕寺少卿《大明熹宗悊皇帝實錄》卷之四十三，天啟四年六月辛亥，天啟五年（1625年）十二月被禮科給事中葉有聲論劾，削籍為民《大明熹宗悊皇帝實錄》卷之六十六，天啟五年十二月癸未，禮科給事中葉有聲參禮部侍郎公鼐、太僕寺少卿歐陽調律、御史翟學程俱門戶遺奸。得旨：歐陽調律鋤斥正人倒亂察典，翟學程薦舉匪類擁戴要津，都著削籍為民當差仍追奪誥命，公鼐與三才為親，瓜李不避，心跡招尤，姑著冠帶閒住。。

家族
曾祖欧阳朗，祖欧阳淵，父欧阳-{乾}-，母王氏。慈侍下。弟歐陽玉律、歐陽諧律、歐陽鳴律《萬曆三十八年庚戌科進士登科錄》：欧阳調律，貫四川重慶府合州民籍江西安福县人，州學增廣生。治书经，字伯宣，行一，年二十七，五月二十八日生。曾祖朗，祖淵，父乾，母王氏。慈侍下。弟玉律、諧律、鳴律。娶孫氏。四川鄉試第三十五名，會試第二百六十三名。

参考文献

Category:萬曆三十七年己酉科四川鄉試舉人
D
Category:合州人
Category:明朝邯鄲縣知縣
Category:南京戶科給事中
Category:南京通政使司參議
Category:明朝太僕寺少卿